als_Latn dik_Latn sag_Latn
Krijuesi i lojës Flappy Bird, Dong Nguyen, tha për Rolling Stone se do të sjellë sërish lojën më popullore. Kjo lojë u tërhoq nga dyqanet iTunes App Store dhe Google Play në muajin shkurt. Nguyen nuk dha arsye sepse do ta tërhiqte këtë lojë. Më 4 shkurt ai pati bërë një postim në Twitter ku thoshte se suksesi i kësaj loje e ka kapur të papërgatitur.
Loja “Flappy Bird” u lançua për herë të parë në vitin 2013 për pajisjet iOS dhe Android. Ka qenë aplikacioni i parë në Apple’s App Store dhe në Google Play Store këto muajt e fundit. Qëllimi i lojës- të ndjekësh një zog të verdhë duke hasur një seri pengesash- duket e lehtë në fillim, por përdoruesit shpesh humbasin shumë kohë duke dashur të përfundojnë lojën.
Nuk dimë saktësisht se kur kjo lojë do të vijë sërish, por dimë se ardhja e saj do të gëzojë shumë fansat e lojërave.
(Herë të lexuara: 566)
als_Latn als_Latn als_Latn als_Latn